EkBass/fiwiki-20250220-pages-articles huggingface dataset:
Abakainon

Abakainon (, myös Abakaina, , ) oli antiikin aikainen kaupunki ja kaupunkivaltio (polis) Sikeliassa eli Sisilian saarella nykyisen Italian alueella. Se sijaitsi lähellä nykyistä Tripin kaupunkia. == Maantiede == Abakainon sijaitsi Sisilian koillisosassa Tyndariin ja Mylain kaupunkien välissä noin 6,5 kilometriä sisämaahan saaren pohjoisrannikosta. Sen alueeseen kuului alun perin myös Tyndariin alue. Etäisyys kyseiseen kaupunkiin oli noin 13 kilometriä. Muutoin Abakainonin kaupunkivaltion hallussa olleen alueen kokoa ei tunneta kovin hyvin. == Historia == Abakainon oli alun perin ei- kreikkalaisen, saaren alkuperäisväestöön kuuluneen sikulien heimon kaupunki, eikä sen paikalle koskaan perustettu kreikkalaista siirtokuntaa. Se kuitenkin hellenisoitui eli kreikkalaistui ajan kuluessa, ja sen väestö koostui osaksi kreikkalaisista ja osaksi ei-kreikkalaisesta väestöstä. Kaupungin kansalaisesta käytettiin etnonyymiä Abakainīnos (). Abakainon on luetteloitu polikseksi eli itsenäiseksi kreikkalaiseksi kaupunkivaltioksi sillä perusteella, että monet seikat tukevat tällaista tulkintaa, vaikka sen asemaa ei tunnetakaan kovin hyvin. Diodoros Sisilialainen mainitsee sen usein poliksena, ja kaupunki myös löi omaa kreikkalaistyylistä hopearahaa 400-luvulta eaa. ja pronssirahaa 300-luvulta eaa. lähtien. Abakainon menetti Tyndariin alueen sen jälkeen kun Syrakusan tyranni Dionysios perusti kyseisen kaupungin vuonna 396 eaa. Abakainon esiintyy Dionysioksen, Agathokleen ja Hieron II:n käymissä sodissa tavalla, joka antaa ymmärtää sen olleen suhteellisen merkittävä. Vuonna 393 eaa. Dionysoksen voittamien karthagolaisten kerrotaan paenneen Abakainoniin. Agathokleen sodissa noin 311 eaa. kaupunki oli liitossa Kamarinan, Leontinoin, Katanen ja Messenen kanssa.Diodoros Sisilialainen: Historian kirjasto 14.78, 14.90, 19.65, 19.110. Abakainon ei esiinny antiikin kirjallisissa lähteissä enää Hieronin ajan jälkeen, ei myöskään roomalaisella kaudella esimerkiksi Cicerolla. Ptolemaios kuitenkin mainitsee kaupungin, ja se vaikuttaa olleen edelleen olemassa jossain muodossa vielä tuohon aikaan. Kaupunki taantui oletettavasti Tyndariin nousun myötä.Klaudios Ptolemaios: Geografia 3.4.12. == Rakennukset ja löydökset == Abakainonin paikalla on säilynyt vain vähän antiikin aikaisia jäänteitä, ja siellä on suoritettu vain vähän kaivauksia. Kaupungin raunioita oli jonkun verran näkyvissä vielä 1800-luvulla. Paikalta on löydetty kreikkalaisia tai kreikkalaistyylisiä jäänteitä erityisesti 500- ja 300-luvuilta eaa. Kaupunki on ollut ympäröity muurein, joista on löydetty osia. Kaupunkialueen pohjoispuolelta on löydetty laaja hautausmaa, joka ajoittuu ainakin osin 300-luvulle eaa. == Lähteet == Luokka:Antiikin Sisilian kaupungit Luokka:Arkeologiset kohteet Italiassa Luokka:Messinan metropolikaupunki
Aitna

Aitna (, , ) voi viitata seuraaviin: * Aitna eli Etna, tulivuori Sisiliassa, vuoren kreikkalainen nimi * Aitna, kreikkalaisen mytologian hahmo * Aitna (tutkimuksessa Aitna I), kaupunki Sisiliassa, Katanen kaupungin nimi noin vuosina 476/475–461 eaa. * Aitna (tutkimuksessa Aitna II), kaupunki Sisiliassa, aiemman Inessan kaupungin nimi noin vuodesta 461 eaa. * Aitne, Jupiterin kuu * Aetna, Vergiliuksen nimiin laitettu runoelma == Lähteet ==
Labocania

Labocania on sukupuuttoon kuollut teropodeihin kuuluva dinosaurussuku. Se eli myöhäisliitukauden Campania-vaiheella nykyisessä Meksikossa. Labocania tunnetaan vain yhdestä epätäydellisestä luurangosta, joka löydettiin Baja Californiasta. Sen sukulaissuhteet ovat epävarmat, mutta se saattaa kuulua tyrannosaureihin (Tyrannosauroidea). Labocania oli arviolta noin 7–7,5 metriä pitkä ja painoi 1,5 tonnia. Se oli tukevarakenteinen ja luultavasti saalisti suuria eläimiä väijymällä. Harley J. Garbani löysi Labocanian jäänteet La Bocana Rojan muodostumasta kesällä 1970. Se oli ensimmäinen Meksikosta löydetty teropodi. Jäänteet koostuivat sirpaleisesta kallosta ja pienestä osasta luurankoa. Ralph Molnar kuvasi dinosauruksen vuonna 1974 ja nimesi sen löytöpaikkansa mukaan Labocaniaksi. == Lähteet == == Kirjallisuutta == * Holtz, Thomas R: ”Tyrannosauroidea”. Teoksessa Luokka:Tyrannosaurit
The Wolves Die Young

The Wolves Die Young on Sonata Arctican kappale ja ensimmäinen single yhtyeen kahdeksannelta studioalbumilta Pariah’s Child. Se julkaistiin 7. helmikuuta 2014. == Lähteet == Luokka:Vuoden 2014 kappaleet Luokka:Sonata Arctican kappaleet
Cloud Factory

Cloud Factory on Sonata Arctican kappale ja toinen single yhtyeen kahdeksannelta studioalbumilta Pariah’s Child. Se julkaistiin 28. helmikuuta 2014. == Lähteet == Luokka:Vuoden 2014 kappaleet Luokka:Sonata Arctican kappaleet
Love (Sonata Arctican kappale)

Love on Sonata Arctican kappale ja kolmas single yhtyeen kahdeksannelta studioalbumilta Pariah’s Child. Se julkaistiin 4. huhtikuuta 2014. == Lähteet == Luokka:Vuoden 2014 kappaleet Luokka:Sonata Arctican kappaleet
Kasperi Heikkinen

Kasperi Heikkinen (s. 4. elokuuta 1980 Kajaani) on suomalainen muusikko, joka soittaa kitaraa Beast in Black ja Merging Flare heavy metal yhtyeessä. Hän asuu Helsingissä. == Ura == === Disease ja Merging Flare === Heikkinen perusti yhtyeen Disease rumpali Henri Pyyn kanssa vuonna 1993. Yhtye vaihtoi nimensä Merging Flareksi vuonna 2001. Heikkinen oli lähtenyt opiskelemaan Helsinkiin edellisenä vuonna sekä soitti muissa yhtyeissä, mikä hidasti levyn tekemistä ja yhtyeen ensimmäinen levy Reverence julkaistiin vasta kymmenen vuotta perustamisen jälkeen vuonna 2011. Toinen levy Revolt Regime julkaistiin kesäkuussa 2019. === Amberian Dawn ja Gamma Ray === Heikkinen soitti vuosien 2007–2012 välisenä aikana Amberian Dawn -nimisessä sinfonisessa metalliyhtyeessä. Heikkinen soittaa yhtyeen albumeilla River of Tuoni (kappaleissa 7 ja 9), The Clouds of Northland Thunder, End of Eden ja Circus Black. Amberian Dawnissa ollessa Heikkinen soitti myös Gamma Ray yhtyeen konserteissa vuosina 2006 ja 2010. Vuonna 2010 hän sijaisti kitaristi Henjo Richteriä neljässä konsertissa Richterin toipuessa silmäleikkauksesta. === U.D.O === Heikkinen liittyi saksalaiseen Udo Dirkschneiderin yhtyeeseen U.D.O. vuonna 2013. Hän soittaa yhtyeen studioalbumilla Decadent (2015) ja livetallenteilla Steelhammer - Live from Moscow (2014), Navy Metal Night (2015) ja Dirkschneider: Live - Back to the Roots (2016). Heikkinen lähti U.D.O.- sekä Dirkschneider -kokoonpanoista neljä vuotta myöhemmin helmikuussa 2017. === Beast in Black === U.D.O.sta lähtemisen jälkeen Heikkinen liittyi Anton Kabasen perustamaan yhtyeeseen Beast in Black. Heikkinen on tehnyt yhtyeen kanssa kolme levyä, Berserker (2017), From Hell with Love (2019) ja Dark Connection (2021). == Yhtyeet == === Jäsenenä yhtyeissä === Jäsenenä yhtyeissä: * Disease (1993-2000) *Merging Flare (2001-) *Elenium (2001-2007) * Guardians Of Mankind (2004-) * Iconofear (2006-2010) *Amberian Dawn (2007-2012) *U.D.O. (2013-2017) *Beast In Black (2015-) === Konserttimuusikkona === Konserttimuusikkona: *Gamma Ray (2006, 2010) == Lähteet == == Aiheesta muualla == * Kasperi Heikkinen Metal Archives -sivustolla Luokka:Suomalaiset metallimusiikin kitaristit Luokka:Beast in Black Luokka:Vuonna 1980 syntyneet Luokka:Elävät henkilöt
William Nylander

William Nylander voi tarkoittaa seuraavia: * William Nylander (1822–1899), suomalainen kasvitieteilijä * William Nylander (s. 1996), ruotsalais- kanadalainen jääkiekkoilija.
Hubert Cecil Booth

Hubert Cecil Booth (4. heinäkuuta 1871 Gloucester – 14. tammikuuta 1955 Croydon) oli englantilainen insinööri. Hänet tunnetaan pölynimurin keksijänä. Hän suunnitteli myös maailmanpyöriä, riippusiltoja ja tehtaita. == Elämänvaiheet == Booth syntyi Gloucesterissa, Englannissa vuonna 1871. Aikuisiällään hän suunnitteli Yhdistyneen kuningaskunnan merivoimille moottoreita. Vuonna 1903 hän nai tehtailija Francis Tring Pearcen tyttären Charlotte Mary Pearcen. Booth menehtyi vuonna 1955 Croydonissa. === Pölynimuri === Booth suunnitteli alun perin pölynimurin toimivan niin, että laite puhaltaisi tai harjaisi roskat pois. Hän patentoi pölyä imevän keksintönsä elokuussa 1901. Ensin hän myi siivouspalveluja British Vacuum Cleaner Companyn nimellä. Boothille valitettiin laitteiden melusta ja hän sai jopa sakot, koska imurin väitettiin säikytelleen hevosia. Kun Booth oli siivoamassa Royal Mint -nimistä rahapajaa, hänet pidätettiin koska hänen koneensa olivat imeneet valtavia määriä hopeapölyä. Booth vapautettiin kuitenkin melko pian. Luokka:Vuonna 1871 syntyneet Luokka:Vuonna 1955 kuolleet Luokka:Brittiläiset keksijät
Hiroshima kōsokukōtsū

Hiroshima kōsokukōtsū eli Hiroshiman pikaliikenne () on Japanin Hiroshiman kaupungissa metroliikennettä harjoittava kolmannen sektorin yritys. Se liikennöi yhtä 18,4 kilometriä pitkää automaattimetrolinjaa, Astram-linjaa, kaupungin pohjoisosissa. Linjalla on 22 asemaa ja sitä käyttää päivässä keskimäärin noin 65 000 matkustajaa (vuonna 2017). Hiroshiman pikaliikenteen osakepääomasta 51,0 prosenttia on Hiroshiman kaupungin hallussa. Yhtiön pääkonttori sijaitsee Hiroshiman Asaminamin suuralueella. == Historia == Hiroshiman kaupunki päätti kaupungin nopeasti kehittyviä luoteisosia palvelevan automaattimetron rakentamisesta vuonna 1986 ja kolmannen sektorin yritys metron liikennöintiä varten perustettiin seuraavana vuonna. Liikenne linjalla aloitettiin 20. elokuuta 1994. Linjan lempinimeksi valittiin kaupunkilaisten ehdotusten joukosta Astram, yhdistelmä japanin sanasta asu (’huominen’) ja englannin sanasta tram (’raitiovaunu’). Linjalle avattiin vuonna 2015 uusi Shin-Hakushiman asema, josta on vaihtoyhteys JR Nishi-Nihonin San’yō-päälinjalle. == Linjat== Hiroshiman pikaliikenne liikennöi kumipyörillä kulkevaa Astram-automaattimetrolinjaa, joka kulkee Hiroshiman keskustasta Hondōrin metroasemalta kaupungin pohjoisiin ja luoteisiin lähiöihin Kōiki- kōen-maen metroasemalle saakka. 1,9 kilometrin mittainen keskusta-osuus on rakennettu tunneliin, muutoin linja kulkee sillalla. Väri Väri No. Linja Japaniksi Reitti Pituus 1 Astram-linja アストラムライン Hondōri–Kōiki-kōen-mae 18,4 km == Lähteet == == Aiheesta muualla == *Yhtiön internetsivut Luokka:Hiroshima Luokka:Japanin metroliikenne
Rautatiealan Unioni RAU

Rautatiealan Unionin RAU on SAK:lainen ammattiliitto, jonka jäsenet työskentelevät rautatiealalla veturinkuljettajina, liikenneohjaajina sekä raidealan asiakaspalvelu- ja toimistotehtävissä. Liitto perustettiin 16. marraskuuta 2018, kun Veturimiesten liitto ja Rautatievirkamiesliitto yhdistyivät. Puheenjohtajana toimii Tero Palomäki. Aikaisemmin hän oli Veturimiesten liitto VML:n puheenjohtajana. Liitto muodostuu 24 osastosta, jotka ovat itsenäisiä yhdistyksiä. Jäseniä liitossa oli vuoden 2022 alussa noin 3 600\. Muita rautateiden parissa toimivia ammattiliittoja ovat Raideammattilaisten yhteisjärjestö, Rautatiealan Teknisten Liitto ja VR Akava. ==Lähteet == Luokka:SAK:n jäsenjärjestöt Luokka:Suomen rautatieliikenne
Nikon (patriarkka)

Nikon (7. toukokuuta 1605 – 17. elokuuta 1681) oli Venäjän ortodoksisen kirkon patriarkka. Hän pyrki uudistamaan kirkkoa ja nostamaan sen pois valtiovallan alaisuudesta. Hän tavoitteli myös paluuta Kreikan kirkon perinteisiin, mikä aiheutti skismaa kirkon sisällä. Hänet tunnettiin kaunopuheisuudestaan, hurskaudestaan, energisyydestään ja läheisistä suhteista tsaari Aleksei Mihailovitšin kanssa. == Suku ja koulutus == Nikon syntyi lähellä Nižni Novgorodia ja opiskeli luostarissa kotinsa lähellä. Hän meni naimisiin, valmistui papiksi ja muutti Moskovan seudulle. Hänelle ja hänen vaimolleen syntyi kolme lasta, jotka menehtyivät pieninä kulkutauteihin. == Elämä munkkina ja kirkon virkamiehenä == Lastensa kuoleman jälkeen Nikon joutui hengelliseen kriisiin ja vietti kaksitoista vuotta ensin erakkomunkkina ja myöhemmin luostarissa. Nuori tsaari Aleksei Mihailovitš mieltyi Nikoniin ja nimitti hänet Novospasskin luostarin johtajaksi. Siellä hän tutustui samanmielisten, samalta seudulta olevien munkkien piiriin, joka pyrki siivoamaan uskontoa roomalaiskatolisten vaikutuksesta ja palauttamaan sen lähemmäs alkukirkkoa. Tämän piirin tuella Nikonista tuli ensin metropoliitta ja vuonna 1652 Moskovan ja koko Venäjän patriarkka. Nikon pyrki uudistamaan jumalanpalvelustekstejä ja poistamaan muotiin tulleita länsimaalaistyylisiä ikoneita. Hän muutti myös jumalanpalvelusjärjestystä. Vaikka muutokset olivat ulkoisia, ne kohtasivat suurta vastustusta. Lukutaidottomat papit protestoivat, kun heidän olisi pitänyt opetella uuden käsikirjan mukaiset tekstit. Vanhan jumalanpalvelusjärjestyksen puolustajia kutsutaan vanhauskoisiksi. Ollessaan sotarintamalla Puolassa vuonna 1657 tsaari nimitti Nikonin sijaisekseen. Nikon oli valtansa huipulla. Hän kohtasi voimakasta vastustusta, joka liittyi enemmän maallisen ja hengellisen vallan valtataisteluun kuin uudistusten sisältöön. Tsaari Aleksein palattua Puolasta välit viilenivät. Nikon erosi virastaan ja ilmoitti vetäytyvänsä luostariin. Viimeisinä vuosinaan Nikonin ja tsaariperheen välit paranivat. Aleksein seuraaja Fjodor III kutsui Nikonin takaisin Moskovaan, mutta tämä kuoli matkalla. == Lähteet == == Aiheesta muualla == * http://www.newadvent.org/cathen/11077b.htm Luokka:Vuonna 1602 syntyneet Luokka:Vuonna 1681 kuolleet Luokka:Venäjän patriarkat
Sysievämonninen

Sysievämonninen (Corydoras leucomelas) on monnisiin kuuluva kala, jota pidetään akvaariokalana. == Koko ja ulkonäkö == Sysievämonninen kasvaa noin 6 cm pitkäksi. Sen selkäevä on musta ja kalassa on mustia pilkkuja, se on muuten valkoinen. == Alkuperä == Sysievämonninen on kotoisin Etelä-Amerikasta: Perusta, Ecuadorista ja Kolumbiasta. == Käyttäytyminen ja lisääntyminen == Sysievämonninen on eloisa ja sävyisä parvikala, joka viihtyy akvaarion pohjalla muiden monnisten tapaan. Sen viljely on hyvin vaikeaa. == Vesiolot ja ravinto == Sysievämonninen tarvitsee vähintään 100 litran akvaarion. Sille sopiva pH on 6–7, veden kovuus alle kymmenen ja lämpötila 23-26 astetta. == Lähteet == * === Viitteet === Luokka:Monniset
LaTasha Colander

LaTasha Lavon Colander-Richardson (o.s. Clark; s. 23. elokuuta 1976 Portsmouth, Virginia) on yhdysvaltalainen pikajuoksija. Hän voitti olympiakultaa 4 × 400 metrin viestijuoksussa vuoden 2000 kesäolympialaisissa Yhdysvaltain joukkueessa. Vuonna 2014 Colander valittiin Virginia Sports Hall of Fameen. Hän osallistui vuoden 2005 yleisurheilun maailmanmestaruuskilpailuihin, jotka pidettiin Helsingissä. Colander osallistui myös kesäolympialaisiin 2004, jossa hän kilpaili .4 × 100 metrin viestijuoksussa sekä 100 metrin juoksussa. Colander asuu Columbiassa, Etelä- Carolinassa, Yhdysvalloissa. == Lähteet == Luokka:Yhdysvaltalaiset pikajuoksijat Luokka:Yhdysvaltalaiset olympiavoittajat Luokka:Vuonna 1976 syntyneet Luokka:Elävät henkilöt
Indonesian jääkiekkomaajoukkue

Indonesian jääkiekkomaajoukkue (indonesiaksi Tim nasional hoki es Indonesia) edustaa Indonesiaa kansainvälisissä miesten jääkiekko-otteluissa. Maa liittyi Kansainvälisen jääkiekkoliiton IIHF:n jäseneksi vuonna 2016. Vuonna 2022 Indonesiassa oli 45 miesjääkiekkoilijaa ja viisi jäähallia. Maajoukkueen päävalmentajana toimii Khia Peng Tan, ja joukkueen kapteeni on Felix Yussanto. Joukkue pelaa puna-valkoisissa peliasuissa. == Kokoonpano == Päävalmentaja: Khia Peng Tan Nro. Paik. Pelaaja Seura ? MV Susanto Wong Batavia Demons ? MV Sangga Gatauma Badax Indonesia ? P Muchammad Athalaa Azqa Badax Indonesia ? P Ronald Chandra Nitro ? P Andianto Lie Garuda Warrior ? P Rinaldo Sugara Sutjipto Batavia Demons ? P Lukman Sugianto Nitro ? H Felix Cahyono Nitro ? H Felix Haristian Nitro ? H Jusuf Hendrata Garuda Warrior ? H Rama Landreth Batavia Demons ? H Yaser Muhamad Batavia Demons ? H Abraham Novendra Badax Indonesia ? H Roy Nugraha Jakarta Tiger ? H Michael Shu Jakarta Tiger ? H Ronald Widjaja Garuda Warrior ? H Anryan Saputra Wild Panthers ? H Jonathan Sudharta Batavia Demons ? H Felix Utama Adelaide Blackhawks Luokka:Indonesian urheilu Luokka:Jääkiekkomaajoukkueet == Lähteet ==
Ištanu

Ištanu oli heettiläisten auringonjumala. Ištanun nimi hatin kielellä oli Eštan ("aurinko" tai "päivä") ja luuvin kielellä Tiwat. Sumerien nuolenpääkirjoituksessa hänestä käytettiin samaa merkkiä kuin jumala Utusta. Ikonografiassa Ištanun tärkein piirre on hänen kampaukseensa liitetty siivekäs aurinko. Oikeassa kädessään jumala pitää lituus-sauvaa, jonka alaosan kärki on käyrä. Koska auringonjumala näkee kaiken, on hän sekä eläinten että ihmisten tuomari.Lurker 1987, s. 90-91 ==Lähteet== * Lurker, Manfred: A Dictionary of Gods and Goddesses, Devils and Demons. Routledge & Kegan Paul, 1987. ISBN 0-203-67189-9 === Viitteet === Luokka:Heettiläiset Luokka:Auringon jumalat
Uroporfyrinogeenidekarboksylaasi

Uroporfyrinogeenidekarboksylaasi on lyaaseihin kuuluva entsyymi. Entsyymi katalysoi uroporfyrinogeeni III:n hajoamista koproporfyrinogeeni III:ksi ja hiilidioksidiksi. Uroporfyrinogeenidekarboksylaasia tavataan niin esi- kuin aitotumaisistakin eliöistä, ja se on osa porfyriinien kuten hemiryhmän biosynteesiä. Sen EC-numero on EC 4.1.1.37. ==Rakenne ja toiminta== Uroporfyrinogeenidekarboksylaasi on rakenteeltaan kahdesta samanlaisesta alayksiköstä koostuva dimeeri. Ihmisen entsyymin molekyylimassa on 84 kDa. Uroporfyrinogeenidekarboksylaasi on sikäli poikkeuksellinen entsyymi dekarboksylaasien joukossa, että se ei tarvitse toimiakseen koentsyymiä. Entsyymin aktiivisessa keskuksessa on useita polaarisia aminohappoja kuten arginiinia, asparagiinihappoa, histidiinia ja tyrosiinia. Entsyymin katalysoimassa reaktiossa positiivisesti varautunut arginiiniaminohappo luovuttaa pyrrolirenkaalle protonin, jolloin se tautomerisoituu pyrroliniumkationiksi. Seuraavassa vaiheessa molekyylistä poistuu hiilidioksidimolekyyli ja muodostuu metyleenipyrroliinirakenne, josta protoninsiirtojen seurauksena muodostuu metyylipyrroliinirakenne. Dekarboksylaatio lähtee liikkeelle D-renkaasta ja etenee vaiheittain tämän jälkeen järjestyksessä A, B ja C. Jos substraattikonsentraatio on suuri, etenemisjärjestys on satunnaista. Uroporfyrinogeeni III:n lisäksi entsyymi hyväksyy substraateikseen myös useat muun porfyrinogeenit. Harvinaisessa perinnöllisessä porfyrioihin kuuluvassa sairauksessa porfyria cutanea tardassa uroporfyrinogeenidekarboksylaasin toiminta on puutteellista tai entsyymiä ei muodostu ihmiselimistössä lainkaan. Tämän seurauksena elimistöön kertyy uroporfyrinogeeni III:a. Seurauksena on valoherkkyyttä ja valon aiheuttamia iho-oireita ja maksan toimintahäiriöitä. Oireita voi laukaista ja pahentaa runsas alkoholinkäyttö. : ==Lähteet== Luokka:Lyaasit
Johannes Lyhyt

Pyhä Johannes Lyhyt (myös Johannes Colobus, Johannes Kolobos, Johannes Pieni tai Yoannis Pi Kolobos; ; ; 339 Basta, Egypti – 405 Quolzum-vuori) oli pappi, erakko ja pyhimys. Hän on yksi juhlistetuimmista egyptiläisistä yksineläjistä. Johannes syntyi köyhään, mutta hurskaaseen perheeseen, eli 18-vuotiaasta eteenpäin itse kaivamassaan maanalaisessa luolassa Skiitan eli Sketen autiomaassa, oli pyhän Poimenin ja pyhän Ammoeen hengellinen oppilas ja toimi itse pyhän Arsenioksen hengellisenä opettajana. Pyhimyksen kerrotaan kastelleen maahan iskettyä keppiä hengellisen ohjaajansa käskystä ja kolmen vuoden päästä keppi kasvoi hedelmää. Hän pakeni berberien invaasiota noin vuonna 395 Sketestä Quolzum-vuorelle vuosiksi erakoksi ja kuoli siellä luonnollisista syistä, sekä hänen kehonsa vietiin takaisin Sketen autiomaahan vuonna 515. Johannes eli kuuden paavin hallintokausien aikana: pyhä Julius I (337–352), Liberius (352–366), pyhä Damasus I (366–384), pyhä Siricius (384–399), pyhä Anastasius I (399–401) ja pyhä Innocentius I (401–417). Miehen viimeisten sanojen kerrotaan olleen: ”En ole koskaan seurannut omaa tahtoani, enkä ole opettanut muille mitä en ensin itse ole harjoittanut.” Hänen muistopäiväänsä vietetään 17. lokakuuta. == Lähteet == Luokka:330-luvulla syntyneet Luokka:400-luvulla kuolleet Luokka:Pyhimykset Luokka:Erakot
Rovaniemen helluntaiseurakunta

Rovaniemen helluntaiseurakunta eli Kairatemppeli on Rovaniemellä toimiva helluntaiseurakunta, johon kuului vuonna 2011 noin 390 jäsentä. Seurakunta on perustettu vuonna 1954. Se on nykyään Suomen Helluntaikirkon jäsenseurakunta. Seurakunnan pastorina toimii Ville Kalaniemi. Rovaniemen helluntaiseurakunta lähettää tilaisuuksistaan suoria lähetyksiä muun muassa UskoTV-palvelun kautta. == Lähteet == ==Aiheesta muualla== * Seurakunnan kotisivut Luokka:Rovaniemen seurakunnat Luokka:Suomen helluntaiseurakunnat
Oulun helluntaiseurakunta

Oulun Helluntaiseurakunta on Oulussa toimiva Suomen Helluntaikirkkoon kuuluva helluntaiseurakunta, johon kuului noin 1 250 jäsentä vuonna 2009. Seurakunta on perustettu vuonna 1931. Seurakunnan johtavana pastorina toimii Kauko Uusila. Seurakunnalla on toimintaa varsinaisen Oulun kaupungin lisäksi Oulun alueella Kiimingissä, Ylikiimingissä ja Toppilassa sekä Kempeleen, Limingan ja Pudasjärven kunnissa. Oulun helluntaiseurakunnan yhteydessä toimii Royal Rangers-partiojärjestö. == Historia == Ensimmäisen kerran helluntaiherätys saapui Ouluun loka-marraskuussa 1912, jolloin Thomas Ball Barratt vieraili kaupungissa. Oulun kokouksiin kokoontui runsaasti kuulijoita ja kokoukset pidettiin metodistiseurakunnan rukoushuoneella. Kokoussarjan seurauksena metodistiseurakunnan pastori Akseli Puhakaisesta tuli helluntailiikkeen keskeinen julistaja Oulussa. Akseli Puhakainen ja Evert Jäppinen liittyivät mukaan helluntailiikkeeseen. 1910-luvulla Oulussa oli noin 40 hengen ryhmä, joka supistui Puhakaisen muutettua pois. Vuonna 1931 Lydia Korpi tuli Ouluun ja kokosi seurakunnan kuorotoiminnan yhteyteen. Seurakunta järjestäytyi vuonna 1931 ja vuonna 1932 Korven työtoveriksi tuli Pentti Paulamäki, joka vaikutti Oulussa vuosien ajan. Myöhemmin, Taisto Törnin aikana helluntailiike kasvoi Muhoksella. 1950-luvulla seurakunta kasvoi ja vakiintui. Tänä aikana, vuosina 1955–1970 Otto Koivukangas toimi seurakunnan työntekijänä. Seurakunnalla oli työtä ympäristössä, muun muassa Temmeksellä, jossa oli välillä oma seurakuntakin. Toivo Viitalan johtajakaudella seurakunta koki voimakkaimman kasvukautensa vuonna 1983. Seurakuntalaisten aktivoituessa seurakuntaan kastettiin yli 100 ihmistä. Helluntailiike laajentui Oulun työn kautta muun muassa Iihin, Yli-Iihin, Hailuotoon, Kiiminkiin ja Muhokselle. 1980-luvulla seurakuntaan kuului noin 1 000 jäsentä. == Seurakunnan johtajat == Oulun helluntaiseurakunnan johtajina ovat toimineet muun muassa seuraavat henkilöt: * 1955–1970: Otto Koivukangas * 1984–1995: Klaus Korhonen * –2013: Markku Tossavainen * 2013–2018: Hannu Orava * 2019→ Kauko Uusila == Katso myös == * Uskonto Oulussa * Helluntaiherätys Suomessa * Luettelo Suomen helluntaiseurakunnista * Oulun vapaaseurakunta == Lähteet == == Aiheesta muualla == * Seurakunnan verkkosivusto Luokka:Oulun seurakunnat Luokka:Suomen helluntaiseurakunnat
Harjasvihvilä

Harjasvihvilä (Juncus squarrosus) on vihviläkasvien (Juncaceae) heimoon, vihvilöiden (Juncus) sukuun kuuluva monivuotinen kasvilaji. Se on tunnistettavissa helposti suurien kukkiensa, lehdettömien varsiensa sekä tiiviisti mätästävän kasvutapansa perusteella. Harjasvihvilä on yleisesti ottaen keskikokoinen vihvilälaji, joka muodostaa tiiviitä mättäitä. Sen varret ovat lehdettömiä ja kasvavat noin 30 cm korkeiksi. Lehdet kasvavat varsien tyviltä, ja lehtitupet ovat väriltään kellanruskeita. Lehdet ovat neulamaisen kapeita, kouruisia ja melko kovia. Harjasvihvilän kukinnot sijaitsevat varsien päissä ja niissä on hyvin lyhyet tukilehdet. Kukat ovat noin 5 mm pitkiä. Harjasvihvilä kasvaa niukkaravinteisilla sekä kosteilla kasvupaikoilla joko hiekka- tai turvepohjaisessa maaperässä, ja sitä tavataan kanervanummilla, polunvarsilla sekä laidunmailla. Harjasvihvilää tavataan laajalti eri puolilla Eurooppaa; yhtenäiseen levinneisyysalueeseen kuuluvat Alppien pohjoispuolinen Eurooppa Pyreneiltä aina Puolaan ja Tšekkiin asti sekä Britteinsaaret ja lounainen Skandinavia. Suomessa harjasvihvilästä on tehty vain pari yksittäistä havaintoa. == Lähteet == == Aiheesta muualla == * Laji.fi: Harjasvihvilä (Juncus squarrosus) * iNaturalist: Harjasvihvilä (Juncus squarrosus) * Integrated Taxonomic Information System (ITIS): Juncus squarrosus * Global Biodiversity Information Facility (GBIF): Juncus squarrosus * United States Department of Agriculture (USDA): Juncus squarrosus Luokka:Vihvilät
Kankaanpään seudun Leisku

Kankaanpään seudun Leisku r.y. on kankaanpääläinen yleisurheiluun painottunut urheiluseura.PRH Yhdistysnetti Kankaanpään seudun Leiskua edelsi vuonna 1950 PRH:hon rekisteröity Venesjärven Leisku. == Tunnettuja seuran nykyisiä ja entisiä urheilijoita == * Johanna Halkoaho (pikamatkat, aitajuoksu, pituus, edusti myös Suodenniemen Urheilijoita) * Aaron Kangas (moukari) * Arttu Kangas (kuulantyöntö) * Elina Korjansalo (pikajuoksu, edusti myös Tampereen Pyrintöä) * Sari Kulmala (kolmiloikka) * Ariel Mäki-Soini (seiväs, edusti myös Vammalan seudun Voimaa) * Ville Myllymäki (pikajuoksu) * Eveliina Peltola (aitajuoksu) * Tytti Reho (800m ja 1500m juoksu) Tilastopaja == Lähteet == Luokka:Kankaanpään urheilu Luokka:Suomalaiset yleisurheiluseurat Luokka:Vuonna 1950 perustetut urheiluseurat
Sokea Joe

Sokea Joe on Kari Peitsamon albumi, joka julkaistiin 5. syyskuuta 2014. Se äänitettiin Helsingin Äänivallila-studiossa sekä miksattiin ja masteroitiin Sundi Coopissa. Marraskuussa 2015 Woimasointu julkaisi albumista rajoitetun 300:n kopion vinyylipainoksen.[https://www.discogs.com/Kari-Peitsamo-Sokea- Joe/release/7754065 Discogs: Kari Peitsamo – Sokea Joe (Vinyl, LP, Album, Limited Edition, 300 copies) Viitattu 9.2.2019. == Kappaleet == # # # # # # # # # # # # # # # # == Lähteet == Luokka:Vuoden 2014 albumit Luokka:Kari Peitsamon albumit Luokka:Rocket Recordsin albumit
National Fire Protection Association

National Fire Protection Association (NFPA) on yhdysvaltalainen paloturvallisuusjärjestö, jolla on yli 50 000 jäsentä. Sen perusti vuonna 1896 joukko palovakuutusyhtiöitä, ja sen alkuperäinen tehtävä oli luoda standardi sprinklerijärjestelmille. Sittemmin sen toiminta on laajentunut myös muiden paloturvallisuusstandardien luomiseen, tutkimukseen sekä paloturvallisuuskouluttamiseen ja -valistamiseen. Se on julkaissut yli 300 paloturvallisuusstandardia. NFPA:n maskotti on vuonna 1951 luotu Sparky the Fire Dog -koira, jota käytetään järjestön valistusmateriaalissa. Se on Yhdysvalloissa tunnettu hahmo sekä lasten että aikuisten keskuudessa. == Lähteet == == Aiheesta muualla == * NFPA:n kotisivut Luokka:Yhdysvaltalaiset järjestöt Luokka:Palontorjunta
Sinimonninen

Sinimonninen (Corydoras nattereri) on monnisiin kuuluva kala, jota pidetään akvaarioissa pohjakalana. == Koko ja ulkonäkö == Sinimonninen kasvaa noin 6 cm pitkäksi. Sen pyrstöstä kehon keskiosaan lähtee sininen viiva, kala on muuten harmaa ja vaaleanpunainen. == Alkuperä == Sinimonninen on kotoisin Kaakkois- Brasiliasta, Parnahyba-ja Juquia- joilta. == Käyttäytyminen ja lisääntyminen == Sinimonninen on eloisa ja sävyisä parvikala, joka viihtyy muiden monnisten tapaan akvaarion pohjalla. Viljely onnistuu yleensä hyvin, mutta joskus se voi olla aluksi hieman hankalaa. == Vesiolot ja ravinto == Sinimonniselle sopiva pH on 6–7 ja veden kovuus alle kymmenen. Sopiva lämpötila on 22-25 asteen välillä. == Lähteet == * === Viitteet === Luokka:Monniset
Numlahti

Numlahti () on kylä Nurmijärvellä. Kylä sijaitsee Perttulan kaakkoisosassa sijaitsevan Hongisojantien varrella, joka alkaa Lopentiestä jatkuen Kirkonkylän suuntaan. Numlahdessa sijaitsee mainittujen teiden yhtymäkohdassa kulttuurihistoriallisesti arvokas Numlahden kartano, joka on saanut alkunsa vuonna 1594 ja on täten pitäjän vanhin kartano. Kartanon maita erotettiin toisen maailmansodan jälkeen lunastettavaksi Karjalasta saapuneelle siirtolaisväestölle, muodostamalla näin ns. "karjalaiskylän". Perttulan, Uotilan ja Numlahden välissä sijaitsi aikoinaan nyttemmin pelloksi kuivatettu Kuhajärvi, jota 1830–1850-luvuilla kuivatettiin ensin osittain, sitten 1920–1940-luvuilla kokonaan. Numlahdella ei ole omaa koulua, vaan koululaiset kulkevat kunnan muihin kouluihin. Numlahti tunnetaan myös NJMK:n eli Nurmijärven moottorikerho ry:n järjestämistä motocross-ajojen tapahtumapaikkana. Numlahti tulee toimimaan toisena alkupisteenä tulevalle Klaukkalaa kiertävälle ohitustielle tien toisen alkupään ollessa Hämeenlinnanväylässä. ==Lähteet== == Kirjallisuutta == * Luokka:Nurmijärven kylät
Nokia 7500

Nokia 7500 Prism on Nokian vuonna 2007 lanseeraama matkapuhelinmalli. Nokia 7500 käyttää S40-käyttöjärjestelmän 5. versiota. Puhelimessa on kahden tuuman näyttö. Puhelimessa on kahden megapikselin kamera, jossa on salama ja 700 ampeeritunnin akku.Nokia 7500 Prism gsmarena.com == Lähteet == Luokka:Nokian matkapuhelimet Luokka:Vuoden 2007 matkapuhelimet
Bornhöved

Bornhöved on kunta Segebergin piirikunnan alueella Schleswig-Holsteinissa, Saksassa. Se sijaitsee noin 15 kilometriä Neumünsterista itään. Paikan perusti luultavasti piispa Vicelin Kirchdorf. Keskeisen sijaintinsa vuoksi Bornhövedissa on koettu kaksi suurta taistelua, ensin vuonna 798 ja myöhemmin 1227. Kaupungin vaakuna on vuodelta 1948. == Kuuluisia Bornhövedissä syntyneitä == * Otto Berg (1861–1944), evankelinen kirkko- ja taidemaalari * Claus Möller (s. 1942), saksalainen poliitikko * Ludwig Ross (1806–1859), saksalainen arkeologi == Lähteet == Luokka:Schleswig-Holsteinin kunnat
Herakleia (Sisilia)

Herakleia (, myös ) oli lyhytikäinen antiikin aikainen kaupunki ja kaupunkivaltio (polis) Sikeliassa eli Sisilian saarella nykyisen Italian alueella. Se sijaitsi saaren länsiosissa lähellä Eryksiä, mutta sen tarkkaa sijaintipaikkaa ei tunneta. Herakleian olemassaolo tiedetään vain antiikin ajan kirjallisista lähteistä. Niiden mukaan kaupungin perusti Dorieus, joka oli Spartan kuninkaallista sukua ja näin Herakleidi eli Herakleen jälkeläisenä pidetty. Dorieus noudatti Antikhares Eleonilaisen neuvoa, jonka Delfoin oraakkeli vahvisti, ja pyrki perustamaan Eryksin alueelle Spartan siirtokunnan. Perusteena tälle oli se, että Herakles oli käynyt seudulla retkillään ja maat Antikhareen mukaan kuuluivat edelleen Herakleen jälkeläisille.Herodotos: Historiateos 5.43. Dorieuksen retkikunta on ajoitettu noin vuosiin 510–491/490 eaa. Diodoros Sisilialainen mainitsee, että yritys onnistui ja Herakleian kaupunki todella perustettiin. Foinikialaiset ja segestalaiset kuitenkin tuhosivat kaupungin jonkin aikaa sen perustamisen jälkeen, ja ajoivat siirtokuntalaiset pois. Dorieus sai surmansa. Tämän jälkeen jäljelle jääneet siirtokuntalaiset valtasivat Euryleonin johdolla Herakleia Minoan ja sieltä käsin Selinuksen, jossa tyranni Peithagoraan paikalle itsensä nostanut Euryleon puolestaan surmattiin.Diodoros Sisilialainen: Historian kirjasto 4.23.3. Mika Waltarin romaanin Turms, kuolematon Dorieus vaikuttaa perustuvan historiallisten Dorieuksen ja Euryleonin hahmoihin ja osa romaanin juonesta kaupungin perustamishankkeeseen. == Lähteet == Luokka:Antiikin Sisilian kaupungit Luokka:Trapanin maakunta
Replica (kappale)

Replica on Sonata Arctican kappale, joka julkaistiin yhtyeen vuoden 1999 esikoisalbumilla Ecliptica. Kappaleen uudelleennauhoitettu versio julkaistiin singlenä vuonna 2006, ja se nousi Suomen virallisen listan ykköseksi. == Kappaleet == # # # == Kokoonpano == * Tony Kakko – laulu * Jani Liimatainen – kitara * Marko Paasikoski – basso * Tommy Portimo – rummut * Henrik Klingenberg – kosketinsoitin (kappaleet 1–2) * Mikko Härkin – kosketinsoitin (kappale 3) == Lähteet == Luokka:Vuoden 1999 kappaleet Luokka:Sonata Arctican kappaleet
Fleurusin taistelu (1794)

thumb|upright=1.25|Fleurusin taistelu, Jean-Baptiste Mauzaissen historiamaalaus vuodelta 1837. Hevosen selässä kenraali Jourdan, hänen takanaan oikealla kenraalit Marceau, Kléber ja Championnet. Fleurusin taistelu oli Ranskan vallankumoussotiin kuuluneen ensimmäisen liittokunnan sodan taistelu, joka käytiin Fleurusin lähellä nykyisessä Belgiassa 26. kesäkuuta 1794. Taistelu päättyi Ranskan armeijan voittoon Itävallan ja Alankomaiden armeijoista, mikä käänsi sodan kulun.Battle of Fleurus Encyclopædia Britannica Online Academic Edition. Viitattu 21.11.2018. Taisteluun osallistui Ranskan puolelta 73 000 miestä käsittänyt Sambren ja Meusen armeija, jota komensi kenraali Jean-Baptiste Jourdan apunaan kenraali Jean-Baptiste Kléber. Vastassa olivat 52 000 miestä käsittäneet itävaltalais-hollantilaiset joukot. Itävaltalaisia komensi Saksi-Coburg-Saalfeldin prinssi Josias ja hollantilaisia käskynhaltija Vilhelm V Oranialainen. Jourdanin armeija oli piirittänyt itävaltalaisten selustassa sijainneen Charleroin kaupungin 12. kesäkuuta ja vallannut sen 25. kesäkuuta. Coburgin prinssi ei tiennyt kaupungin kukistumisesta ja oli saapumassa vapauttamaan sitä piirityksestä, kun hänen armeijansa kohtasi ranskalaiset ja joutui taisteluun. Taistelun alussa itävaltalaisten viisi hyökkäyskiilaa iskivät menestyksekkäästi ranskalaisten linjoja vastaan, mutta ranskalaiset onnistuivat tekemään menestyksekkään vastahyökkäyksen. Kenraali Jourdan hyödynsi taistelussa Lazare Carnot’n suosittamaa uutta taistelutaktiikkaa, jossa massahyökkäykset ja tykistötuli keskitettiin vihollislinjan yksittäisiin kohtiin kerrallaan.Jean- Baptiste, Count Jourdan Encyclopædia Britannica Online Academic Edition. Viitattu 21.11.2018. Ranskalaisten miestappiot olivat kaksi kertaa suuremmat kuin itävaltalaisten, mutta Itävallan armeija joutui silti perääntymään Maasjoen itäpuolelle. Taistelun seurauksena Ranskan armeija valloitti koko Itävallan Alankomaat, jotka yhdistettiin Ranskaan. Itävalta ei koskaan saanut aluetta takaisin. Myös Alankomaiden valtio valloitettiin. Ranskalaiset käyttivät Fleurusin taistelun aikana tähystyspalloa vihollisen asemien selvittämiseen, mitä on pidetty ensimmäisenä esimerkkinä ilmasodankäynnistä. ==Lähteet== ==Aiheesta muualla== Luokka:Ranskan vallankumoussotien taistelut Luokka:Belgian historia Luokka:Vallonia
Pesukarhut (piirrossarja)

Pesukarhut (engl. The Raccoons) on kanadalainen piirrossarja, jota esitettiin alun perin CBC-kanavalla. Sarjan tuottajana, ohjaajana ja käsikirjoittajana toimi kanadalainen Kevin Gillis. Sarja oli myyty jo ennen sen julkaisua kansainväliseen levitykseen muun muassa Britanniaan BBC:lle ja Yhdysvaltoihin Disney Channelille.https://news.google.com/newspapers?id=PopWAAAAIBAJ&sjid;=OkENAAAAIBAJ&pg;=3465,3972731&dq; Sarjan hahmoja ovat Ikivihreän metsän asukkaat Benkku, Rallu ja Melissa ovat pesukarhuja, mutta Sepeteus Simputtaja on yksi niistä maasioista, joka on pesukarhujen ystävä. Simppu Simputtaja on yksi Ikivihreän metsän asukkaista, joka on ilkeä miljonääri ja asuu Simputuslinnassa. Hänellä on kolme porsasta sekä karhulauma, kun Simppu suunnittelee saavansa pesukarhut käsiin. Suomessa sarjaa esitettiin vuosina 1987-1991. Suomessa myytiin videokasetteina kaksi suomeksi tekstitettyä versiota: Pesukarhut ja kadonnut tähti ja Pesukarhut 2: Pesukarhujen yllätys. Pesukarhujen muut versiot, joissa on suomeksi puhuttu vain osa kaseteista. Suomenkielisenä Benkku Pesukarhun äänenä toimi Aarre Karén, Melissa Pesukarhun ja Sofian äänenä Maija-Liisa Peuhu, Rallu Pesukarhun, Snuffen ja Simppu Simputtajan äänenä Risto Aaltonen ja Sepeteus Simputtajan äänenä Veikko Honkanen.Tietoa ei voi todistaa, koska VHS- kaseteilta YouTubeen ladatut jaksot ovat poistuneet sieltä myöhemmin. == Lähteet == Luokka:1980-luvun piirrossarjat Luokka:Kanadalaiset televisiosarjat Luokka:Yhdysvaltalaiset animaatiosarjat Luokka:CBC:n televisio-ohjelmat
Sibanye-Stillwater

Sibanye-Stillwater on eteläafrikkalainen kaivosyhtiö, joka on merkittävä Etelä-Afrikan platinan, palladiumin ja kullan tuottaja. 21. marraskuuta 2018 yhtiö sai hyväksynnän Lonmin-kaupalle, joka kasvattaa yhtiön platinan ja palladiumin tuotantoa. Yhtiön toimitusjohtaja on Neal Froneman.https://www.miningmx.com/top-story/35197-tribunal-imposes-jobs- condition-as-part-of-lonmin-sibanye-stillwater-merger-support/ Keväällä 2019 yhtiö on ilmoittanut sulkevansa Driefonteinin kaivoksen kymmenen vuoden sisällähttps://www.bloomberg.com/news/articles/2019-03-27/sibanye-s- driefontein-gold-mine-nearing-end-of-life-ceo-says. ==Kaivostoiminnot== *Beatrix *KDC (aikaisemmin Kloof) *Driefontein ==Lähteet== ==Aiheesta muualla== *Sibanye-Stillwaterin kotisivut Luokka:Kaivosyhtiöt Luokka:Kullankaivuu Luokka:Eteläafrikkalaiset yritykset
Shamandalie

__NOTOC__ Shamandalie on Sonata Arctican kappale ja toinen single yhtyeen neljänneltä studioalbumilta Reckoning Night. Se debytoi Suomen virallisen singlelistan kolmannella sijalla, ja pysyi listalla yhteensä yhdeksän viikkoa. == Kappaleet == # # == Lähteet == Luokka:Vuoden 2004 kappaleet Luokka:Sonata Arctican kappaleet
Slussen (kirja)

Slussen on Reijo Mäen vuonna 2016 ilmestynyt kolmas Sakari Roivas -dekkari. Se on sarjamurhatarina, joka sijoittuu vuoden 1995 Tukholmaan. Kirjan saatesanojen mukaan Mäki on tehnyt ensimmäisen version jo 1990-luvun puolessavälissä ja teokseen on vaikuttanut Mäen oma työhistoria Tukholmassa kaupungin paikallisliikenteen kuljetuspalvelussa. == Vastaanotto == Slussen myi ilmestymisvuonnaan 15 200 kappaletta eli puolet Mäen samana vuonna ilmestyneen Hot Dogin määrästä ja oli viidenneksitoista myydyin kotimainen kaunokirja. Turun Sanomien Erkki Kanerva piti Slussenia keskeneräisenä ja päivitystä ongelmallisena. Nowakin ja Puttosen mukaan nuhteettomasta Roivaksesta on vaikeampi saada vetävää dekkaria kuin eläväisestä Vareksesta. == Lähteet == Luokka:Suomalaiset rikosromaanit Luokka:Vuoden 2016 kirjat Luokka:Reijo Mäen kirjoittamat kirjat
Lleu Llaw Gyffes

Lleu Llaw Gyffes (Lleu taitava käsi) tai lyhyemmin Lleu on walesilainen tarusankari, joka samaistetaan kelttiläiseen jumalaan Lugukseen eli Lughiin.Cotterell 1996, s. 216-217 Lleu on tuntemattoman isän ja Arianrhodin poika, joka syntyi ennenaikaisesti. Lleun tarina kerrotaan Mabinogion- tarusikermään kuuluvassa tarussa Math, Mathonwyn poika. Arianrhod asettaa pojalleen kolme tabua heti tämän syntymän jälkeen. Ensimmäisen mukaan poikaa ei saa nimetä ennen kuin hänen äitinsä tekee sen. Toisen mukaan poika ei saa kantaa aseita ennen kuin hänen äitinsä ojentaa ne hänelle. Kolmannen mukaan poika ei saa koskaan mennä naimisiin ihmisnaisen kanssa.Green 1997, s. 133-134 Lleun eno, velho Gwydion ottaa keskosen kasvatikseen, mutta aina kun hän vei lapsen Arianrhodille, jotta tämä olisi antanut pojalleen nimen sekä aseet, tämä kirosi lapsen ja jätti hänet nimettömäksi ja aseettomaksi. Arianrhod yrittää toistuvasti tuhota poikansa, mutta Gwydionin vahvat taiat suojaavat Lleuta. Lopulta Lleu saa nimen, kun hän valepukuisena ampuu linnun, ja hänen äitinsä huudahtaa osuman nähdessään "Lleu" (varmakätinen). Lleu onnistuu myös saamaan itselleen aseet. Ensin hän usuttaa aavearmeijan hyökkäämään äitinsä linnaan, naamioituu sitten bardiksi ja saa Arianrhodilta aseet linnan puolustusta varten. Mutta yhä oli voimassa äidin kolmas kielto. Ruhtinas Math ja Gwydion kiertävät tabun luomalla loitsujen avulla nuorukaiselle naisen kukista. Nainen saa nimen Blodeuwedd. Mutta hän ottaakin itselleen rakastajan nimeltään Gronw, ja yhdessä he punovat juonen päästäkseen Lleusta eroon. Lleu on kuitenkin lähes mahdoton tappaa. Hänet voisi surmata ainoastaan jos hänen toinen jalkansa on vuohen selässä ja toinen vesivadin reunalla. Blodeuwedd onnistuu kuitenkin saamaan Lleun tähän asentoon ja Gronw lävistää hänet keihäällä. Samalla hetkellä kun keihäs iskee, päästää Lleu kauhean rääkäisyn, muuttuu kotkaksi ja lentää lumottuun tammeen. Gwydion löytää hänet sieltä ja taikoo takaisin ihmiseksi. Gronw surmataan ja Blodeuwedd muutetaan pöllöksi. Myöhemmässä elämässään Lleu kunnostautuu hyveellisenä ritarina. Lleuhun liittyy hyvin runsaasti taikuutta ja mytologiaa, ja hän on kenties ollut alun perin muinainen brittiläinen jumala. Jo hänen neitseellinen syntymänsä on yliluonnollinen ja hänen muodonmuuttajan kykynsä on myös mahdollinen viittaus jumalalliseen alkuperään. Lleun kytkökset valoon ja tammiin sopivat kelttiläiselle taivaan jumalalle. ==Lähteet== *Cotterell, Arthur: Maailman myytit ja tarut. WSOY 1996. ISBN 951-0-17102-6 *Green, Miranda J. : Dictionary of Celtic Myth and Legend. Thames & Hudson 1997. ISBN 0-500-27975-6 === Viitteet === Luokka:Kelttiläinen mytologia
Verneri Taurama

Verneri Taurama (s. 26. heinäkuuta 2001 Virolahti) on suomalainen pesäpalloilija. Taurama edusti kaudella 2020 ykköspesisseura Haminan Palloilijoita sekä Hyvinkään Tahkoa Poikien superpesiksessä. Tauraman sopimus Haminan kanssa loppui kauden 2020 päätyttyä. Taurama pelasi kaudella 2018 kaksi superpesisottelua ja toi niissä yhden juoksun ja kirjautti neljä kärkilyöntiä. Kaudella 2018 hän oli saavuttamassa B-poikien SM-hopeaa Kouvolan Pallonlyöjien joukkueessa. Kaudella 2019 Taurama pelasi Jokioisten Koetuksen suomensarja-joukkueessa 13 ottelua, tuoden niissä 23 juoksua ja kirjauttaen 1 lyödyn kunnarin. Kaudella 2020 Taurama pelasi Miesten Ykköspesistä yhden runkosarjaottelun verran, ja kirjautti itselleen 1 tuodun juoksun ja 2 onnistunutta kärkilyöntiä 3 yrityksestä. Taurama oli voittamassa myös kaudella 2020 Poikien Superpesiksen SM-pronssia Hyvinkään Tahkon paidassa. Taurama pelasi menneellä kaudella Hyvinkään paidassa kaikki pelit joukkueen kärkietenijänä, lukuun ottamatta yhtä ottelua. Taurama kirjautti Poikien Superpesiksen runkosarjassa 8 otteluun itselleen 1 lyödyn kunnarin, 14 tuotua juoksua ja yhteensä 34 kärkilyöntiä. Poikien Superpesiksen pudotuspeleissä kirjautti Taurama itselleen 7 tuotua juoksua, sekä 23 kärkilyöntiä. == Lähteet == == Aiheesta muualla == * Pesiksen Maailma, pelaajakortti: Verneri Taurama * Luokka:Suomalaiset pesäpalloilijat Luokka:Vuonna 2001 syntyneet Luokka:Elävät henkilöt
Gwydion

Gwydion on walesilaisessa Mabinogion-tarusikermässä jumalatar Dônin poika, velho, taikuuden ja runouden mestari sekä varsin arveluttava hahmo. Gwydion auttoi veljeään Gilfaethwyä raiskaamaan heidän enonsa kuningas Mathin palvelustytön. Rangaistuksena tästä Gwydion joutui elämään vuoroin uroshirvenä, emakkona ja sutena. Myöhemmin hän toimi sisarenpoikansa Lleu Llaw Gyffesin ovelana kasvatti-isänä ja suojelijana. Lleu oli Gwydionin sisaren Arianrhodin ei-toivottu lapsi, joka oli syntynyt, kun hänen neitsyyttään testattiin. ==Lähteet== Luokka:Kelttiläinen mytologia
Itä-Timorin kansalliskirjasto

Itä-Timorin kansalliskirjasto (; tetumin kielellä Biblioteka Nasionál no Arkivu Timor-Leste nian) on Itä-Timorin pääkaupungissa Dilissa toimiva, vuonna 2009 perustettu kansalliskirjasto. Hallinnollisesti kirjasto toimii Itä- Timorin turismi-, taide- ja kulttuuriministeriön alaisuudessa. Kesäkuussa 2016 annettu laki Itä-Timorin kansalliskirjastosta määrittelee kirjaston tehtäväksi kerätä, käsitellä ja säilyttää timorilaista dokumentaarista kultturiperintöä, sekä turvata sen tutkiminen, julkaiseminen ja olosuhteet sen nauttimiseen sekä varmistaa kansallisen bibliografisen perinnön luokittelu ja inventointi. Vuonna 2017 kirjastohenkilökuntaan kuului 19 henkeä. Muun muassa Indonesian ja Portugalin kansalliskirjastot ovat kouluttaneet nuoren kansalliskirjaston kirjastohenkilöstöä vuosina 2012 ja 2015. ==Kokoelmat ja tilat== Yhdistyneiden kansakuntien koulutus-, tiede- ja kulttuurijärjestö Unescon Itä-Timorin muistiorganisaatioita kuvaavan raportin mukaan Itä-Timorin kansalliskirjaston kokoelemiin kuului loppuvuonna 2017 ainoastaan noin 8 000 protugalin, indonesian, tetumin kielellä tai joillain paikallisilla murteilla kirjoitettua kirjaa. Vuonna 2017 kansalliskirjaston kokoelmaa säilytettiin kosteusvaurioille alttiissa varastotilassa. Yleisöllä ei ollut pääsyä kirjaston kokoelmiin eikä aineistoa ollut lainkaan digitoitu. Kirjastolla on suunnitelma yhteisöjen käsinkirjoitettujen rekisterien keräämiseksi, mutta tätä työtä ei ollut vielä aloitettu (2017). Kansalliskirjaston uudisrakennukselle on varattu 2,5 hehtaarin tontti Dilin kantakaupungista. Kansalliskirjaston suunnittelu valmistui 2015 ja rakentamisesta kalustuksineen vastaa Itä-Timorin hallituksen kanssa vuonna 2007 tehdyn sopimuksen mukaisesti paikallinen Timorinmeren öljyvarojen hyödyntämisestä vastaava yhtiö. Elokuussa 2017 raportoitiin kansalliskirjaston rakentamisen aloittamisesta. Rakennuksen on määrä valmistua vuonna 2019. ==Itätimorilaisten lukutaito == Yhdistyneiden kansakuntien kehitysohjelma UNEPin mukaan Itä-Timorin vähintään 15-vuotiaista asukkaista oli lukutaitoisia 58,3 prosenttia vuonna 2010. ==Lähteet== Luokka:Dili Luokka:Kansalliskirjastot Luokka:Aasian kirjastot Luokka:Itätimorilainen kulttuuri
Commodore (täsmennyssivu)

Commodore (engl. kommodori) viittaa muun muassa seuraaviin: * Commodore, tietokonevalmistaja * Mike Commodore (s. 1979), kanadalainen jääkiekkoilija * Holden Commodore, automalli * Hudson Commodore, automalli * Opel Commodore, automalli.
Kotkan Naisvoimistelijat

Kotkan naisvoimistelijat on kotkalainen joukkuevoimisteluseura, jolla on kilpajoukkueita monissa eri sarjoissa. Seuran puheenjohtajana toimii Riitta Vehmassalmi. ==Joukkueet== *Lumina *Luminea *Luminella *Lumindat (Luminda 09, Luminda K, Luminda S) *Unione (Seurayhteistyö joukkue Kotkan Kirin kanssa) ==Lähteet== *https://www.kotkannaisvoimistelijat.com Luokka:Kotkalaiset urheiluseurat Luokka:Suomalaiset voimisteluseurat
Loojärvi

Loojärvi () on runsasravinteinen ja saareton järvi Mankinjoen valuma-alueella Espoon länsirajalla noin 25 kilometriä Helsingin keskustasta länsiluoteeseen. Järven itäosa kuuluu Espooseen Espoonkartanon kaupunginosaan, pohjoinen ja läntinen osa puolestaan Kirkkonummeen.Fonecta.fi Loojärveä ympäröi vanha kulttuurimaisema laajoine peltoaukeineen; järven kaakkoisella rannalla sijaitsee muun muassa Urbergan kartano.Härö, s. 18–19 Loojärveä kuormittavat sen yläpuolinen vesistö, Loojärven valuma-alue ja Ämmässuon kaatopaikka. Järven tilavuus on noin 2,4 miljoonaa kuutiometriä. Ympäristöhallinto luokitteli vuonna 2013 Loojärven ekologisen tilan huonoksi. Loojärven nimen lähtömuoto on Lohijärvi. Keskiajan ja uuden ajan taitteen kartoissa nimi esiintyy muodossa Lohitresk ja Lohiiärffi. Loojärven länsipuolitse kulkee Lapinkyläntie eli yhdystie 1130. Mankinjoen valuma-alue (81.057) on kolmannen jakovaiheen vesistö Suomenlahden rannikkoalueella (81). Loojärvi on Mankinjoen valuma-alueen eteläisiä vakavesiä.Mankinjoen valuma-alue (81.057). Järviwiki. Viitattu 13.4.2021. == Lähteet == * === Viitteet === ==Aiheesta muualla== *Järviwiki: Loojärvi Luokka:Espoon järvet Luokka:Kirkkonummen järvet Luokka:Espoonkartano
Uinti kesäolympialaisissa 2016 – miesten 50 metrin vapaauinti

Miesten 50 metrin vapaauinti Vuoden 2016 kesäolympialaisissa järjestettiin 11.–12. elokuuta 2016 Olympic Aquatics Stadiumilla. Luokka:Uinti kesäolympialaisissa 2016 == Lähteet ==
Koproporfyrinogeenioksidaasi

Koproporfyrinogeenioksidaasi on oksidoreduktaaseihin kuuluva entsyymi. Entsyymi katalysoi koproporfyrinogeeni III:n hapettumista protoporfyrinogeeni IX:ksi. Koproporfyrinogeenioksidaasi osallistuu hemiryhmän ja muiden porfyriinien sekä klorofyllin biosynteesiin ja sitä tavataan kaikista eliöistä. Entsyymin EC-numero on EC 1.3.3.3. ==Rakenne ja toiminta== Koproporfyrinogeenioksidaasista on kaksi muotoa, jotka ovat aitotumaisilla eliöillä tavattava happea vaativa aerobinen entsyymi ja esitumaisten anaerobisissa oloissa toimiva entsyymi. Aerobinen entsyymi on rakenteeltaan kahdesta samanlaisesta alayksiköstä muodostuva dimeeri. Tyypillisesti sen molekyylimassa on 70-80 kDa. Koproporfyrinogeenioksidaasin katalysoiman reaktion mekanismi ei ole täysin selvillä. Entsyymi ei vaadi toimiakseen koentsyymejä ja hapettaa kaksi koproporfyrinogeeni III:n neljästä propionihapporyhmästä vinyyliryhmiksi. Erään ehdotetun mekanismin mukaan ensimmäisessä vaiheessa propionihapporyhmät hapettuvat hapen vaikutuksesta hydroksyylipropionihapporyhmiksi. Tästä eliminoituisi ensin vesimolekyyli, jolloin muodostuu tyydyttymätön eksosyklinen välivaihe. Tämän jälkeen tapahtuu toinen eliminaatioreaktio, jossa lähtevänä ryhmänä on hiilidioksidi ja muodostuu vinyyliryhmä. Reaktio on vaiheittainen ja välivaiheena muodostuu niin kutsuttu harderoporfyrinogeeni, jossa yksi karboksyyliryhmä on eliminoitunut, mutta toinen ei. Toinen ehdotettu mekanismi johtaa samaan eksosykliseen välivaiheeseen, ja siinä välivaihe muodostuu jonkin hydridin vastaanottavan ryhmän avustamana. Kolmannen ehdotetun mekanismin mukaan entsyymi vastaanottaa ensin protonin koproporfyrinogeeni II:n pyrrolirenkaalta, jolloin muodostuu atsasyklopentadienyylianioni. Tämä anioni reagoi additioreaktiolla hapen kanssa muodostaen pyrroliperoksidianionin. Tämä anioni on riittävän emäksinen ottamaan vastaan protonin sivuketjun hiileltä, ja tuotteena muodostuu sama eksosyklinen välivaihe kuin kahdessa aikaisemmin mainitussa mekanismissa. Anaerobisen entsyymin katalysoima reaktio on todennäköisesti radikaalireaktio. Koproporfyrinogeenioksidaasin toiminta on heikentynyt harvinaisessa porfyrioihin kuuluvassa sairaudessa perinnöllisessä koproporfyriassa. Se periytyy dominantisti autosomien välituyksellä. Oireina ovat ihon valoherkkyys, maksan toimintahäiriöt ja neurologiset oireet. ==Lähteet== Luokka:Oksidoreduktaasit